|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 10.jūnijā** |  **Nr. GND/2025/421** |
|  |  **(ārkārtas sēdes protokols Nr.13; 1.p.)** |

**Par būvniecības ieceres dokumentācijas izstrādi daudzdzīvokļu dzīvojamās mājas būvniecībai Malienas ielā 4, Gulbenē, Gulbenes novadā**

Gulbenes novada attīstības programmas 2025.-2030.gadam Investīciju plānā 2025.-2027.gadam ir noteikta ilgtermiņa prioritāte “IP3. Kultūras telpas attīstība un dzīves vides kvalitāte” un vidējā termiņa prioritāte” VTPK4. Mājokļu kvalitāte un vides labiekārtojums”, rīcības virziens “RVK4.1. Dzīvojamais fonds”.

Gulbenes novada pašvaldība vēlas būvēt 24 dzīvokļu dzīvojamo māju sociāli mazaizsargāto personu vajadzībām. Plānots, ka šī māja atradīsies Malienas ielā 4, Gulbenē, Gulbenes novadā. Ēku paredzēts izbūvēt trīs līdz piecos stāvos. Pirmo stāvu ir plānots būvēt īpaši pielāgotu cilvēkiem ar funkcionāliem traucējumiem. Viena dzīvokļa vidējais izmērs – 50 m2.

Projektu plānots realizēt Eiropas Savienības kohēzijas politikas programmas 2021.-2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma “Sociālo mājokļu atjaunošana vai jaunu sociālo mājokļu būvniecība” ietvaros.

Projektēšanas uzdevuma sagatavošanas laikā tika aptaujāti iespējamie projektētāji gan par potenciālajiem risinājumiem, gan par iespējamām šāda pakalpojuma izmaksām. Tika noskaidrots, ka šāda pakalpojuma izmaksas būs ne mazākas kā 100000,00 EUR (bez PVN). Tāpēc pieņemts lēmums paaugstināt arī iepirkuma paredzamo līgumcenu. Minētās izmaksas plānots segt no projekta līdzekļiem un tās būs attiecināmas uz 2026.gada Gulbenes novada pašvaldības budžeta līdzekļiem.

Projekta kopējās plānotās izmaksas, ieskaitot pievienotās vērtības nodokli, ir 2605200,00 EUR (divi miljoni seši simti pieci tūkstoši divi simti *euro* nulle centi), kas veidojas no šādām pozīcijām: projektēšana un autoruzraudzība – 145200,00 EUR (viens simts četrdesmit pieci tūkstoši divi simti *euro* nulle centi), būvdarbi – 2400000,00 EUR (divi miljoni četri simti tūkstoši *euro* nulle centi), būvuzraudzība – 60000,00 (sešdesmit tūkstoši *euro* nulle centi).

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos,” un Gulbenes novada pašvaldības domes apvienotās Izglītības, kultūras un sporta un Sociālo un veselības jautājumu komitejas ieteikumi un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Mudīte Motivāne, Normunds Audzišs, Normunds Mazūrs), "Pret" – 1 (Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT būvniecības ieceres dokumentācijas izstrādi daudzdzīvokļu dzīvojamās mājas būvniecībai Malienas ielā 4, Gulbenē, Gulbenes novadā.

1. UZDOT Gulbenes novada Centrālās pārvaldes Finanšu nodaļai segt būvniecības ieceres dokumentācijas izstrādāšanai nepieciešamo priekšfinansējumu 145200,00 EUR (viens simts četrdesmit pieci tūkstoši divi simti *euro* nulle centi) apmērā no Gulbenes novada pašvaldības budžeta 2026. gadam paredzētajiem finanšu līdzekļiem.
2. Par būvniecības ieceres dokumentācijas izstrādes organizēšanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
3. Lēmuma izpildes kontroli veikt Gulbenes novada pašvaldības izpilddirektoram.
4. ATZĪT par spēku zaudējušu Gulbenes novada pašvaldības domes 2025. gada 24. aprīļa lēmumu Nr. GND/2025/308 “Par būvniecības ieceres dokumentācijas izstrādi daudzdzīvokļu dzīvojamās mājas būvniecībai Malienas ielā 4, Gulbenē, Gulbenes novadā” (protokols Nr.10; 55.p).

Gulbenes novada pašvaldības domes priekšsēdētājs A. Caunītis